‘মা কালী, মা কামাখ্যার ভূমি জুড়ে গেল দেশের প্রথম বন্দে ভারত স্লিপার’: প্রধানমন্ত্রী

ওয়েব ডেস্ক: বিধানসভা নির্বাচনের (West Bengal Assembly Election 2026) আগে বঙ্গবাসীর মন জয় করতে একগুচ্ছ রেল প্রকল্পের উদ্বোধন, শিলান্যাসের কর্মসূচি নিয়ে দু’দিনের সফরে আসছেন প্রধানমন্ত্রী নরেন্দ্র মোদি (Narendra Modi)। আজ শনিবার মালদহে দেশের প্রথম বন্দে ভারত স্লিপার ট্রেনের (Vande Bharat Sleeper Train Howrah-Guwahati Route) উদ্বোধন করলেন প্রধানমন্ত্রী নরেন্দ্র মোদি (PM Narendra Modi)। হাওড়া থেকে গুয়াহাটি ১৪ ঘণ্টায়। দেশের মধ্যে প্রথম বন্দে ভারত স্লিপার ট্রেন ছুটল মালদহ থেকে। দেশের প্রথম বন্দে ভারত স্লিপার ট্রেন মা কালী আর মা কামাখ্যার ভূমিকে জুড়লেন প্রধানমন্ত্রী। মোদি জানালেন,  দেশের আধুনিক রেল পরিষেবার সুবিধা পাবেন বাংলার মানুষ। আরও চারটি অমৃত ভারত ট্রেন ছাড়বে বাংলা থেকে।

এদিন বন্দে ভারত উদ্বোধনের পর মোদি বলেন, এই বন্দে ভারত দেশে তৈরি। দেশের মানুষের শ্রম রয়েছে। মা কালী আর মা কামাখ্যার ভূমিকে জুড়ছে এই বন্দে ভারত। ‘‘মা কালী আর কামাখ্যাকে যোগ করছে এই ট্রেন।” বন্দে ভারত স্লিপারের উদ্বোধনেও হিন্দুত্বের ছোঁয়া লাগল। রাজনৈতিক চাল বলেই মনে করছে বিশেষজ্ঞ মহলের একাংশ। দেশের প্রথম স্লিপার বন্দে ভারত এটি। আগামী দিনে আরও বিস্তার হবে। তিনি আরও বলেন, বলেন, এই আধুনিক স্লিপার ট্রেনের জন্য অভিনন্দন জানাই। রেলের আধুনিকীকরণ হচ্ছে। পশ্চিমবঙ্গ-সহ দেশে ১৫০টি বন্দে ভারত চলছে। আধুনিক গতির ট্রেন বাড়ছে। সুবিধা পাচ্ছেন বাংলার গরিব, মধ্যবিত্তেরা। এদিন বলেন, “আজ ভারতের ট্রেন আধুনিক হওয়ার সঙ্গে আত্মনির্ভরও হচ্ছে। ভারতের টেকনোলজির পরিচয় তৈরি হচ্ছে। আমেরিকা ও ইউরোপের থেকে বেশি লোকোমোটিভ বানাচ্ছে ভারত। মেট্রো আর প্যাসেঞ্জার ট্রেনের কোচ রফতানি করে ভারত।”

আরও পড়ুন: দেশে প্রথম বন্দে ভারত স্লিপার, দেখুন দৌড়নোর প্রথম মুহূর্ত মালদা থেকে

তিনি বলেন, এই উদ্যোগে তিনি অত্যন্ত আনন্দিত। তাঁর কথায়, দীর্ঘ দূরত্বের রেল যাত্রাকে আরও উন্নত ও আধুনিক করার জন্য এটি একটি বড় পদক্ষেপ। প্রধানমন্ত্রী জানান, দেশের বিভিন্ন অঞ্চলের মধ্যে যোগাযোগ আরও শক্তিশালী করতে একাধিক অমৃত ভারত ট্রেন পরিষেবা চালু করা হচ্ছে। মোদি আরও বলেন, রেলের আধুনিকীকরণে আরও ধাপ এগোল ভারত। যাত্রা হবে আরও আরামদায়ক। বিকশিত ভারত কেমন হবে, তা এই ট্রেনেই আরও স্পষ্ট হয়ে যাবে। আজ সবাই বললেন, এই ট্রেনে বসে এক আলাদা আনন্দ পেলাম। একসময় বিদেশের ট্রেন দেখে ভাবতাম, এমন ট্রেন যদি ভারতে থাকত। আজ সেই স্বপ্ন সত্যি হল। যাঁরা গঙ্গাসাগর, দক্ষিণেশ্বর বা কালীঘাট দর্শন করতে বাংলায় আসেন, যাঁরা বাংলা থেকে তামিলনাড়ু যান, তাঁদের সুবিধা হবে অমৃত ভারত ট্রেনে। আজ প্রচুর ট্রেন তৈরি হচ্ছে ভারতে। রফতানিও হচ্ছে। এতে বহু মানুষের কর্মসংস্থানও হবে জানালেন প্রধানমন্ত্রী।